അഭയാര്ത്ഥികളും താലിബാന് പോരാളികളും ഒരേ വംശമെന്ന് ഇമ്രാന് ഖാന് താലിബാനെന്നത് സൈന്യമല്ലെന്നും സാധാരണ മനുഷ്യരാണെന്നും പാകിസ്ഥാന് പ്രധാനമന്ത്രി ഇമ്രാന് ഖാന്. അതിര്ത്തികളിലുള്ള മൂന്ന് ദശലക്ഷം അഫ്ഗാന്കാരെ അഭയാര്ത്ഥികളില് നിന്ന് താലിബാന്കാരെ എങ്ങനെ വേട്ടയാടുമെന്ന ചോദ്യത്തിനാണ് ഇമ്രാന് ഖാന്റെ പ്രതികരണം. പാകിസ്ഥാന്അഫ്ഗാന് അതിര്ത്തിയില് ലക്ഷങ്ങളോളം അഭയാര്ത്ഥികള് ഉണ്ടാവുമ്ബോള് എങ്ങനെയാണ് താലിബാനെ വേട്ടയാടാന് പാകിസ്ഥാന് കഴിയുകയെന്നും ഇമ്രാന് ഖാന് ചോദിച്ചു. ഇപ്പോള്, അഞ്ച് ലക്ഷവും, ഒരു ലക്ഷവുമൊക്കെ ആളുകള് വരുന്ന ക്യാംപുകളുണ്ട് അവിടെ. മാത്രമല്ല, താലിബാന് ഒരു സൈന്യമൊന്നുമല്ല, അവര് സാധാരണ മനുഷ്യരാണ്. ഈ ക്യാംപുകളില് ഈ മനുഷ്യരുമുണ്ടെങ്കിലോ? പാകിസ്ഥാന് പിന്നെ എങ്ങനെയാണ് ഇവരെ വേട്ടയാടാനാവുക? നിങ്ങള്ക്ക് പിന്നെ പാകിസ്ഥാനെ ഒരു അഭയസ്ഥാനം എന്ന് വിളിക്കാനാകുമോ?, ഇമ്രാന് ഖാന് ചോദിച്ചു. താലിബാന് ഭീകര്ക്ക് പാകിസ്ഥാന് ഒരു സുരക്ഷിത താവളമായി മാറുകയാണോ എന്ന ചോദ്യത്തിനും സമാനമായ മറുപടിയാണ് ഇമ്രാന് ഖാന് നല്കിയത്. താലിബാന് ഗ്രൂപ്പിന്റെ അതേ വംശത്തില്പ്പെട്ട ഏകദേശം 30 ലക്ഷത്തോളം അഭയാര്ത്ഥികള് പാകിസ്ഥാനിലുണ്ടെന്നാണ് ഇമ്രാന് ഖാന് പറഞ്ഞത്. പഷ്തൂണ് വിഭാഗത്തില് നിന്നുള്ള ഭൂരിഭാഗം ആളുകളും ഉള്പ്പെടുന്ന അഫ്ഗാനിലെ അഭയാര്ത്ഥികള്ക്കും താലിബാന് പോരാളികള്ക്കുമുള്ളത് ഓരേ വംശമാണെന്നും ഇമ്രാന് ഖാന് കൂട്ടിച്ചേര്ത്തു. അഞ്ച് ലക്ഷത്തോളം ആളുകളുള്ള അഫ്ഗാന് അഭയാര്ത്ഥി ക്യാംപുണ്ട് അതുപോലെ തന്നെ ഒരുലക്ഷത്തോളം ആളുകളുള്ള ക്യാംപുകളും അതിര്ത്തിയിലുണ്ട്. താലിബാന് എന്ന് പറയുന്നത് സൈന്യമല്ല അവര് സാധാരണ മനുഷ്യരാണ്. അഫ്ഗാന് സര്ക്കാരിനെ പ്രതിരോധത്തിലാക്കാന് താലിബാന് പാകിസ്ഥാന് സാമ്ബത്തികമായും നയതന്ത്രപരമായും സഹായങ്ങള് ചെയ്തു നല്കുന്നുവെന്ന ആരോപണങ്ങള് നേരത്തെ നിലനില്ക്കുന്നുണ്ട്. എന്നാല് ഇതൊന്നും ശരിയായ ആരോപണങ്ങളല്ലെന്നാണ് പ്രധാനമന്ത്രിയുടെ വാദം.2001 സെപ്തംബര് 11 ന് ന്യൂയോര്ക്കില് സംഭവിച്ചതില് പാകിസ്ഥാന് ഒരു പങ്കുമില്ല. പക്ഷേ അഫ്ഗാനിസ്ഥാനില് നടന്ന യുദ്ധങ്ങളില് ആയിരക്കണക്കിന് പാകിസ്ഥാന്കാരാണ് കൊല്ലപ്പെട്ടതെന്നും ഇമ്രാന് ഖാന് കൂട്ടിച്ചേര്ത്തു.